I morges dansk tid er tre kirker og tre hoteller er blevet ramt af eksplosioner i Sri Lanka, melder flere medier.

Desuden melder politiet i hovedstaden Colombo om en mindre eksplosion tæt ved byens zoologiske have. Det er fortsat uklart, om den syvende eksplosion er forbundet til de seks første.

Mindst 100 er døde og 400 er sårede, skriver statsmediet Daily Mirror. Anil Jasinghe, der er hospitalsdirektør på det nationale hospital i Colombo, fortæller, at mindst 138 er dræbt.

Ifølge Samindi Samarakoon, der er talsmand for det nationale hospital i Colombo, har man modtaget 47 dræbte - mindst ni af dem er udlændinge, skriver nyhedsbureauet AP.

Ingen har endnu påtaget sig skylden for angrebene.